Die paartjie het Saterdag in die lieflike Waboomskraal-omgewing by die Oppie Plaas-venue hul troubeloftes afgelê. Dit was Nathan se voorstel om op Skrikkeldag die amptelike jawoord te kry. "Ek het gemeen dit sal vir ons elke vierde jaar 'n rede gee om 'n spesiale herdenking te hê wanneer ons iets regtig groots kan doen om dit te vier," sê hy.
Hulle liefde het die toets van 'n langafstandverhouding deurstaan en vyf jaar gelede is hul seuntjie, Nivandre gebore. Die troue is 'n gepaste manier om hul liefde na 'n dekade saam te verseël.